PTG คว้ารางวัล “สุดยอดกลุ่มพลังงานและสาธารณูปโภค” ประจำปี 64 ต่อเนื่อง 2 ปีซ้อน
PTG คว้ารางวัลสุดยอดสินค้าและบริการ ประจำปี 64 ประเภท สินค้าและบริการกลุ่มพลังงานและสาธารณูปโภคยอดเยี่ยมแห่งปี ต่อเนื่อง 2 ปีซ้อน
7 ธ.ค. 2564

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG รับรางวัล สุดยอดสินค้าและบริการแห่งปี 2564 หรือ Business+ Product of the Year Awards 2021 ประเภทสินค้าและบริการกลุ่มพลังงานและสาธารณูปโภคยอดเยี่ยมแห่งปี สถานีบริการน้ำมัน PT จัดขึ้นโดยนิตยสาร Business+ ในเครือบริษัท เออาร์ไอพี จำกัด (มหาชน) และวิทยาลัยการจัดการ มหาวิทยาลัยมหิดล ซึ่งบริษัทฯ ได้รับรางวัลติดต่อกัน 2 ปีซ้อน โดยได้รับเกียรติจาก ฯพณฯ นุรักษ์ มาประณีต องคมนตรี เป็นผู้มอบรางวัล ณ โรงแรมสวิสโฮเต็ล รัชดา เมื่อเร็ว ๆ นี้